Jo altså vi har jo været meget priviligeret med Almas sovehjerte. Så du kan ikke gøre så meget før den lille kommer til verden og se hvordan nætterne er. De første 14 dage sov Alma på min mave, hun har lige fra fødslen sovet igennem kl. 24-06. Så havde jeg simpelthen så ondt i ribbene efter 14 dage også sov hun i en vugge lige ved siden af sengen. Sundhedsplejersken sagde til mig at babyer ikke må sove i eget værelse før de er 4 måneder, for først der er de bevidste om at kunne råbe mor og far op. Så da Alma var 4 mdr. kom hun i eget værelse hun begyndte nu at sove fra 22-06 og en måned efter fra 20-06 og en måned efter fra 20-08. Jeg tror hun sov bedre uden fars og mors snorken. Nu er Alma 3 år og nu vil hun dælme ikke sove i eget værelse og helst kun fra 22-07. Men vi har vist ikke noget at klage over. Planlæg så lidt som muligt og følg din og barnets rytme og brug din sundhedsplejerske meget. og tag en nat ad gangen. :-)
Har begge sovet i deres lift, indtil de vågnede. Derefter amning i sengen - Hvor vi har sovet videre. Kan bedst lide at have dem tæt på! Og har altid været for sløv til også, at lægge dem tilbage i liften. VH Anja.
Har de også sovet meget i sengen. Den store havde klart behov for det - den lille kom over når hun blev ammet første gang. Jeg har med begge sat vuggen så tæt på vores seng, at den sammen med en dyne kunne danne en "sengehest". Dermed har min mand ikke behøvet at bekymre sig om at lægge sig på dem. Og jeg skulle ikke finde nødløsninger, hvis vi havde været ude i week-enden og manden var lidt "lakket til", for så bør man altså ikke sove ved siden af de små! Men se hvad du og baby har behov for, når den tid kommer. Børn er jo vældig forskellige hvad det angår...
Hos har vi gjort det, at vi har taget den ene side af tremmesengen af og så bundet den fast på vores seng. De er lige høje, så det er bare gået fra at være en dobbeltseng til at være en tribbelseng  Jeg kan så lige krybe halvt over i hans seng, når jeg skal amme om natten, hvis jeg altså ikke ligger ham over imellem os... det er trods alt lidt nemmere, når vi er nået til venstre bryst, haha... Nu er han 5 måneder, og jeg har stadig ikke lyst til at sove i et andet rum end ham. km.
Har altid ligget ved siden af mig, yderst i sengen, hvor der står en tremmeseng så de ikke kan falde ud. Det har fungeret ganske godt, og vores to yngste sover stadig i vores seng.. de er snart 2 og 5   Men det er helt vores eget valg at de sover hos os.. jeg kunne ikke få mig selv til at lægge et lille barn mutters alene over i en seng. Har det også bedst med at kunne høre og mærke den lille om natten, hvilket jeg ikke ville kunne hvis de sov i et andet rum eller i egen seng. Du eller i må gøre op med jer selv hvad i har det bedst med, er i ikke enige, ja så må i blive det. Mette
Ja, her hos os er der osse booket op i dobbeltsengen  Indtil for 14 dage siden sov vi 4 i sengen, Jeg ligger yderst, så kommer Mads ved siden af mig, han bliver jo ammet, så Kommer mikkel ved siden af Mads, og efter Mikkel kommer Tommy... Ingen er blevet lagt på.. Mikkel bliver dog lagt til at sove i sin egen seng, men omkring midnat dukker fyren op   og indtager hans plads.. Han har dog sovet igennem de sidste ca 14 dage, det håber vi holder, da mads jo osse tager mere og mere plads.. Jeg kan slet ikke undvære Mads endnu, de 2 andre sov osse ved mig til de sov igennem. Jeg syntes det er dejligt, når de små purke, sniger sig ind under min dyne, så skidt med jeg kun har 15 cm og sove på   og at jeg absolut ikke kan skifte sove-stilling når jeg først har lagt mig. Men sådan køre det hos os. Anja
Jeppe (nu 2 år) sov hos os indtil han ikke skulle ammes om natten mere - og det samme regner jeg da med bliver gældende den lille (på 1½ måned). Jeppe kommer så stadig over meget tidligt morgen og tager den sidste times tid hos os - og det er da rigtig hyggeligt; men vi har også prøvet at have de to store børn i sengen OGSÅ pga tordenvejr - så bliver der godt nok lidt trangt  Så et par stykker ekstra i en tre-kvart-seng må være maks  Tanja